หุ้น2ต.ค.ปิดบวก5.95จุด
ดัชนีตลาดหุ้นไทยปิดตลาดที่ 1,305.66 จุด เพิ่มขึ้น 5.95 จุด หรือ 0.46% มีมูลค่าการซื้อขาย 38,885.67 ล้านบาท
2 ต.ค. 2555

ดัชนีตลาดหุ้นไทยปิดตลาดที่ 1,305.66 จุด เพิ่มขึ้น 5.95 จุด หรือ 0.46% มีมูลค่าการซื้อขาย 38,885.67 ล้านบาท




ดัชนีหุ้นไทยวันนี้ (2 ต.ค.) ปรับตัวเพิ่มขึ้นโดดเด่นในช่วงเช้า เพราะได้รับแรงสนับสนุนจากตัวเลขภาคการผลิตของสหรัฐฯที่ออกมาดีกว่าที่คาดการร์ไว้ ขณะที่สเปนมีโอกาสได้รับความช่วยเหลือทางการเงินตามคำร้องขอ ซึ่งช่วยลดแรงกดดันเรื่องปัญหาหนี้ยุโรป อย่างไรก็ตามในช่วงบ่ายดัชนีถูกแรงเทขายทำกำไร  เพื่อลดความเสี่ยง กดดันดัชนีให้อ่อนตัวลงเล็กน้อยแต่ยังสามารถยืนในแดนบวกได้ โดยวันนี้ตลาดปิดที่ 1,305.66 จุด เพิ่มขึ้น 5.95 จุด หรือ 0.46% มีมูลค่าการซื้อขาย 38,885.67 ล้านบาท
หลักทรัพย์ที่มีการซื้อขายสูงสุด 5 อันดับได้แก่1. BJC ปิดที่ 66.25 บาท เพิ่มขึ้น 7 บาท มูลค่าการซื้อขาย 4,231.52 ล้านบาท2. PTT ปิดที่ 327 บาท ลดลง 2 บาท มูลค่าการซื้อขาย 1,262.65 ล้านบาท3. SUSCO ปิดที่ 2.78 บาท เพิ่มขึ้น 0.36 บาท มูลค่าการซื้อขาย 1,157.94 ล้านบาท4. BIGC ปิดที่ 201 บาท เพิ่มขึ้น 15 บาท มูลค่าการซื้อขาย 1,042.93 ล้านบาท5. UV ปิดที่ 9.90 บาท เพิ่มขึ้น 0.20 บาท มูลค่าการซื้อขาย 1,036.68 ล้านบาท
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บริษัทหลักทรัพย์ฟินันเซียไซรัส กล่าวว่า ดัชนีหุ้นไทยวันนี้ยังคงแกว่งตัวผันผวนในแดนบวก โดยได้รับปัจจัยหนุนจากตัวเลขภาคการผลิตของสหรัฐฯที่ออกมาดีกว่าคาด ขณะที่การขอเข้ารับความช่วยเหลือทางการเงินของสเปนน่าจะผ่านพ้นไปด้วยดี ช่วยลดความกดดันเรื่องปัญหาหนี้ยุโรป อย่างไรก็ตามในช่วงท้ายตลาดดัชนีถูกเทขายทำกำไร เพื่อลดความเสี่ยงหลังจากที่ดัชนีปรับตัวเพิ่มขึ้นต่อเนื่องในช่วงนี้
สำหรับแนวโน้มในวันพรุ่งนี้คาดว่าดัชนีจะเคลื่อนไหวในกรอบ 1,295-1,315 จุด แต่แนวโน้มหลักยังคงแกว่งตัวขึ้น โดยแนะนำให้นักลงทุนถือหุ้นต่อเนื่อง เพราะคาดการณ์ว่าดัชนีหุ้นไทยปีนี้จะมีระดับเหมาะสมที่ 1,350 จุด ส่วนนักลงทุนที่ยังไม่มีหุ้นแนะนำให้รอซื้อเมื่อราคาอ่อนตัว